जरदारी के करप्शन के बारे में पढ़ रहे स्टूडेंट्स; मिस्टर 10% के नाम से बदनाम
Netherlands (Dutch) school Syllabus - Pakistan Ex President Corruption Chapter In Books, नीदरलैंड्स के स्कूल स्टूडेंट पाकिस्तान के पूर्व राष्ट्रपति आसिफ अली जरदारी के करप्शन के बारे में पढ़ रहे हैं। उनकी स्कूल बुक में एक पूरा चैप्टर पाकिस्तान की पूर्व प्रधानमंत्री बेनजीर भुट्टो के पति के बारे में है।
नीदरलैंड्स के स्कूल स्टूडेंट पाकिस्तान के पूर्व राष्ट्रपति आसिफ अली जरदारी के करप्शन के बारे में पढ़ रहे हैं। उनकी स्कूल बुक में एक पूरा चैप्टर पाकिस्तान की पूर्व प्रधानमंत्री बेनजीर भुट्टो के पति के बारे में है।
नीदरलैंड्स की एजुकेशन मिनिस्ट्री ने इसकी पुष्टि भी की है। उसके मुताबिक- जरदारी के बारे में एक चैप्टर सिलेबस में रखा गया है, ताकि बच्चे करप्शन की बुराइयों के बारे में समझ सकें।
आसिफ अली जरदारी पाकिस्तान पीपुल्स पार्टी (PPP) के को-चेयरमैन हैं। वो 2008 से 2013 तक राष्ट्रपति रहे। उनके बेटे बिलावल भुट्टो जरदारी इस वक्त शाहबाज शरीफ सरकार में फॉरेन मिनिस्टर हैं।
बेनजीर के शासन में जरदारी लेते थे कमीशन
जरदारी के बारे में पाकिस्तान के अखबार ‘द न्यूज’ ने एक रिपोर्ट पब्लिश की है। इसमें नीदरलैंड के स्कूलों में पढ़ाए जा रहे उस चैप्टर का फोटो भी है, जिसमें जरदारी के करप्शन का जिक्र है।
जरदारी की पत्नी बेनजीर दो बार पाकिस्तान की प्रधानमंत्री रहीं। पहली बार 1988 से 1990 तक और दूसरी बार 1993 से 1996 तक। कहा जाता है कि जरदारी ने उस वक्त जबरदस्त करप्शन किया। हालात ये हैं कि आसिफ अली जरदारी के विरोधी उन्हें मिस्टर 10% के नाम से बुलाते हैं।
आरोप है कि जरदारी हर सरकारी ठेके या दूसरे मामलों में 10% कमीशन लेते थे। इसी वजह से उनका नाम मिस्टर 10% पड़ गया। पाकिस्तान की पहली महिला प्रधानमंत्री बेनजीर भुट्टो की 27 दिसंबर, 2007 की शाम हत्या कर दी गई थी।
सोशल मीडिया पर चटखारे
जरदारी के करप्शन और इस पर चैप्टर का मामला रविवार रात सुर्खियों में आया। एक सोशल मीडिया यूजर ने अपने अकाउंट पर चैप्टर का स्क्रीन शॉट करते हुए कैप्शन में लिखा- पाकिस्तान के लिए इससे ज्यादा शर्मनाक और क्या हो सकता है। एक और यूजर ने लिखा- नीदरलैंड के स्कूल स्टूडेंट्स आसिफ जरदारी के करप्शन के बारे में पढ़ रहे हैं।
एक यंग यूजर ने तंजिया अंदाज में लिखा- गजब है, मिस्टर 10 परसेंट अब डच (नीदरलैंड्स) के स्कूलों की किताबों में भी पाए जाते हैं। ये उनके करप्शन की वजह से हुआ है। उम्मीद है उनकी पार्टी PPP को बहुत फख्र हो रहा होगा।
चैप्टर की हैडिंग भी देखिए
नवाज भी मौजूद 
मजे की बात यह है कि इस चैप्टर में फोकस भले ही मिस्टर 10 परसेंट आसिफ अली जरदारी पर हो, लेकिन इसमें नवाज शरीफ का भी जिक्र है। वो तीन बार वजीर-ए-आजम यानी प्रधानमंत्री रह चुके हैं। फिलहाल, कानून की नजर में भगोड़े हैं और तीन साल से लंदन में रह रहे हैं। उनके छोटे भाई शाहबाज शरीफ इस वक्त प्रधानमंत्री हैं।